范純粹
參考文獻

↑  李清臣   宋故冯翊郡太君张氏墓志铭
↑  《宋史‧卷三百十四‧列傳第七十三‧范仲淹傳》：「純粹字德孺，以蔭遷至贊善大夫、檢正中書刑房，與同列有爭，出知滕縣，遷提舉成都諸路茶場。」
↑  《吳郡誌‧卷二十六‧人物》：「政和七年卒，年七十二。」
↑  《文昌雜錄‧卷五》：「熙寧二年四月，以陝西轉運副使范純粹為左司員外郎，補曾伉致仕闕。」
↑  《文昌雜錄‧卷五》：「六月，以左司員外郎范純粹為河東轉運使。」
↑  《文昌雜錄‧卷五》：「七月，知江寧府范純粹為右司員外郎。」
↑  《宋史‧卷一百八十四‧志第一百三十七‧食貨下六》：「自熙寧十年冬推行茶法，元豐元年秋，凡一年，通課利及舊界息稅七十六萬七千六十餘緡。帝謂稷能推原法意，日就事功，宜速遷擢，以勸在位，遂落權發遣，以為都大提舉茶場，而用永興軍等路提舉常平范純粹同提舉。」
↑  《容齋四筆‧卷十二》：「元豐元年，范純粹自中書檢正官滴知徐州滕縣，一新公堂吏舍，凡百一十有六間，而寢室未治，非嫌於奉己也，曰吾力有所未暇而已。是時，新法正行，御士大夫如束濕，雖任二千石之重，而一錢粒粟，不敢輒用，否則必著冊書。東坡公嘆其廉，適為徐守。」
↑  《宋史‧卷三百十四‧列傳第七十三‧范仲淹傳》：「元豐中，為陝西轉運判官。時五路出師伐西夏：高遵裕出環慶，劉昌祚出涇原，李憲出熙河，种諤出鄜延，王中正出河東。遵裕怒昌祚後期，欲按誅之，昌祚憂恚病臥，其麾下皆憤焉。純粹恐兩軍不協，致生他變，勸遵裕往問昌祚疾，其難遂解。」
↑  《續資治通鑑‧卷七十六》：「元豐四年，十一月，高遵裕言以環慶兵趨靈州，是日，次南平州。距城三十裡，遇夏人接戰。轉運副使李察、判官范純粹夜以手書間道促涇原兵來援，劉昌祚即委姚麟留屯，自將選鋒數千人赴之，未至而賊已退。先是昌祚言軍事不稱旨，帝賜遵裕手劄云：“昌祚所言迂闊，必若不堪其任者，宜擇人代之。”遵裕由是輕昌祚。既而昌祚先至靈州城下，或傳昌祚已克靈州，遵裕未至靈州百里，聞之，亟具表稱“臣遣昌祚進攻，拔靈州城”；尋知所傳皆虛，乃斬諜者以徇。於是昌祚詣遵裕，遵裕訝其來晚，坐帳外移時不見。既見，問：“靈州何如？”昌祚曰：“疇昔即欲取之，以幕府在後，故止，城不足拔也。前日磨臍之戰，餘眾皆保東關鎮。東關在城東三十裡，旁直興州渡口，平時自是要害，今複保聚。若乘此急擊之，外援既殲，孤城當自下。”遵裕怒未解，且方欲攻城，謂昌祚曰：“吾夜以萬人負土平疊，黎明入之矣。”因檄昌祚以涇原兵付姚麟；麟不敢當，遵裕亦已。」
↑  《涑水記聞‧卷十四》：「元豐四年冬，朝廷大舉討夏國。十一月，環慶都總管高遵裕出旱海，皇城使、涇原副都總管劉昌祚出胡盧河，共趣靈州，詔昌祚受遵裕節制。昌祚上言軍事不稱旨，上賜遵裕書雲：「昌祚所言迂闊，必若不任事者，宜擇人代之。」遵裕由是輕昌祚。既而昌祚先至靈武城下，或傳昌祚已克靈武城，遵裕在道中聞之，即上表賀曰：「臣遣昌祚進攻，已克其城。」既而所傳皆虛。遵裕至靈武城，以為城朝夕可下，徙昌祚軍於閑地，自以環慶兵攻之。時軍中皆無攻具，亦無知其法者，遵裕旋令采木造之，皆細小樸拙不可用。又造土囊，欲以填塹。又欲以軍法斬昌祚，從共救解之。昌祚憂恚成疾，涇原軍士皆憤怒。轉運判官范純粹謂遵裕曰：「兩軍不葉，恐生他變。」力勸遵裕詣昌祚營問疾，以和解之。遵裕又使呼城上人曰：「何不亟降？」其人曰：「我未嘗戰，何謂降也？」。」
↑  《宋史‧卷三百十四‧列傳第七十三‧范仲淹傳》：「神宗責諸將無功，謀欲再舉。純粹奏：「關陝事力單竭，公私大困，若復加騷動，根本可憂。異時言者必職臣是咎，臣寧受盡言之罪於今日，不忍默默以貽後悔。」神宗納之，進為副使。」
↑  《宋史‧卷三百十四‧列傳第七十三‧范仲淹傳》：「吳居厚為京東轉運使，數獻羨賦。神宗將以徐州大錢二十萬緡助陝西，純粹語其僚曰：「吾部雖急，忍複取此膏血之餘？」即奏：「本路得錢誠為利，自徐至邊，勞費甚矣。」懇辭弗受。入為右司郎中。」
↑  《文昌雜錄‧卷六》：「元豐八年，四月，以左司郎中范子奇為直龍圖閤、河北轉運使，以右司員外郎范純粹為直龍圖閤、京東轉運使。」
↑  《宋史‧卷三百十四‧列傳第七十三‧范仲淹傳》：「哲宗立，居厚敗，命純粹以直龍圖閣往代之，盡革其苛政。時蘇軾自登州召還，純粹與軾同建募役之議，軾謂純粹講此事尤為精詳。」
↑  《宋史‧卷一百九十一‧志第一百四十四‧兵五》：「元祐元年，臣僚言：“涇原路蕃兵人馬凡眾，遇臨敵與正兵錯雜，非便。”詔下其章四路都總管詳議，環慶范純粹言：“漢、蕃兵馬誠不可雜用，宜於逐將各選廉勇曉蕃情者一員專充蕃將，令於平日鈐束訓練，遇有調發，即令部領為便。”又言：“頃兵部議乞蕃、漢官非相統轄者，並依官序相壓；其城砦等管轄蕃官，即依舊在本轄漢官之下。詔從其請。且諸路蕃官，不問官職高卑，例在漢官之下，所以尊中國，製遠人也。行之既久，忽然更制，便與不相統轄之官依品序位，即邊上使臣及京職官當在蕃官之下十有八九，非人情所能堪。蕃部凶驕，豈可輒啟？宜悉依舊製，並序漢官之下。”從之。」
↑  《宋史‧卷三百十四‧列傳第七十三‧范仲淹傳》：「元祐中，除寶文閣待制，再任，召為戶部侍郎。」
↑  《宋史‧卷三百十四‧列傳第七十三‧范仲淹傳》：「復代兄純仁知慶州。時與夏議分疆界，純粹請棄所取夏地，曰：「爭地未棄，則邊隙無時可除。如河東之葭蘆、吳堡，鄜延之米脂、羲合、浮圖，環慶之安疆，深在夏境，於漢界地利形勢，略無所益。而蘭、會之地，耗蠹尤深，不可不棄。」所言皆略施行。」
↑  《宋史‧卷三百十四‧列傳第七十三‧范仲淹傳》：「純粹又言：「諸路策應，舊制也。自徐禧罷策應，若夏兵大舉，一路攻圍，力有不勝，而鄰路拱手坐觀，其不拔者幸爾。今宜修明戰守救援之法。」朝廷是之。」
↑  《宋史‧卷三百十四‧列傳第七十三‧范仲淹傳》：「及夏侵涇原，純粹遣將曲珍救之，曰：「本道首建應援牽制之策，臣子之義，忘軀徇國，無謂鄰路被寇，非我職也。」珍即日疾馳三百里，破之於曲律，搗橫山，夏眾遁去。」
↑  《宋史‧ 卷三百十四‧列傳第七十三‧范仲淹傳》：「紹聖初。哲宗親政，用事者欲開邊釁，御史郭知章遂論純粹元祐棄地事，降直龍圖閣。」
↑  《續資治通鑑‧卷八十三》：「紹聖元年五月，甲寅，殿中侍御史郭知章言：“先帝辟地進壤，扼西戎之咽喉，如安疆、葭蘆、浮圖、米脂，據高臨下，宅險遏沖。元祐初，用事之臣委四寨而棄之，外示以弱，實生戎心。乞檢閱議臣所進章疏，列其名氏，顯行黜責。”惇等因開列初議棄地者自司馬光、文彥博而下凡十一人。惇奏曰：“棄地之議，司馬光、文彥博主之於內，趙昪、范純粹成之於外，故眾論莫能奪。若孫覺、王存輩，皆闇不曉事，妄議邊計者。至於趙昪、范純粹，明知其便，而首尾異同以傅會大臣，可謂挾奸罔上。夫妄議者猶可恕，挾奸者不可不深治。”帝以為然。」
↑  《宋史‧卷三百十四‧列傳第七十三‧范仲淹傳》：「又出知延州。」
↑  《續資治通鑑‧卷八十四》：「紹聖元年八月，辛未，詔范純粹降一官，為直龍圖閣、知延安府，以元祐間嘗獻議棄地也。」
↑  《宋史‧卷三百十四‧列傳第七十三‧范仲淹傳》：「明年，復以寶文閣待制知熙州。」
↑  《續資治通鑑‧卷八十四》：「紹聖三年正月，壬子，知熙州范純粹改知鄧州。」
↑  《宋史‧卷三百十四‧列傳第七十三‧范仲淹傳》：「章惇、蔡卞經略西夏，疑純粹不與共事，改知鄧州。曆河南府、滑州。」
↑  《續資治通鑑‧卷八十五》：「紹聖四年二月，三省言：“近降指揮，以司馬光等各加追貶，其首尾附會之人，亦稍奪其所得恩數。謹按呂大防、劉摯、蘇轍、梁燾等，為臣不忠，罪與光等無異，頃者朝廷雖嘗懲責，而罰不稱愆；內范純仁又自因別過落職，於本罪未嘗略正典刑。輕重失當，生死異罰，無以垂示臣子萬世之戒。其餘同惡相濟、倖免失刑者尚多，亦當量罪示懲。”癸未，制：“呂大防責授舒州團練副使，循州安置；劉摯責授鼎州團練副使，新州安置；蘇轍責授化州別駕，雷州安置；梁燾責授雷州別駕，化州安置；范純仁責授武安軍節度副使，永州安置。劉奉世、韓維、王覿、韓川、孫升、呂陶、范純禮、趙君錫、馬默、顧臨、范純粹、孔武仲、王汾、王欽臣、張耒、呂希哲、呂希純、呂希績、姚勔、吳安詩、晁補之、賈易、程頤、錢勰、楊畏、朱光庭、孫覺、趙昪、李之純、杜純、李周等三十一人，或貶官奪恩，或居住安置，輕重有差。其彬州編管秦觀，移送橫州。”大防等責詞，皆葉濤所草也。」
↑  《宋史‧卷三百十四‧列傳第七十三‧范仲淹傳》：「旋以元祐黨人奪職，知均州。」
↑  《宋史‧卷三百十四‧列傳第七十三‧范仲淹傳》：「徽宗立，起知信州，復故職，知太原，加龍圖閣直學士，再臨延州。改知永興軍。」
↑  《宋史‧卷一百七十二‧志第一百二十五‧職官十二》：「建中靖國元年，知延安府范純粹奏：“昨帥河東日，聞晉州守臣所得職田，因李君卿為州，諭意屬邑增廣租入，比舊數倍。後襄陵縣令周汲力陳共弊，郡守時彥歲減所入十七八，佃戶始脫苛斂之苦。而晉、絳、陝三州圭腴，素號優厚，多由違法所致。或改易種色，或遣子弟公皂監獲，貪汙猥賤，無所不有。乞下河東、陝西監司，悉令改正。”從之。」
↑  《續資治通鑑‧卷八十七》：「崇甯元年五月，乙亥，詔：“故追複太子太保司馬光、呂公著，太師文彥博，光祿大夫呂大防，太中大夫劉摯，右中散大夫梁燾，朝奉郎王岩叟、蘇軾，各從裁減，追複一官，其元追複官告並繳納。王存、鄭雍、傅堯俞、趙瞻、趙禼、孫升、孔文仲、朱光庭、秦觀、張茂則、范純仁、韓維、蘇轍、范純粹、吳安詩、范純禮、陳次升、韓川、張耒、呂希哲、劉唐老、歐陽棐、孔平仲、畢仲游、徐常、黃庭堅、晁補之、韓跂、王鞏、劉當時、常安民、王隱、張保、汪衍、餘爽、湯戫、鄭俠、常立、程頤、張巽等四十人，行遣輕重有差。唯孫固為神考潛邸人，已複職名及贈官，免追奪。任伯雨、陳祐、張庭堅、商倚等，並送吏部，令在外指射差遣。陳瓘、龔夬並予祠。”其司馬光等責詞，皆曾布所草定也。又詔：“應元祐並元符今來責降人韓忠彥曾任宰臣，安燾系前執政，王覿、豐稷見任侍從外，蘇轍、范純禮、劉奉世等五十七人，令並三省籍記，不得與在京差遣。”。」
↑  《宋史‧卷三百十四‧列傳第七十三‧范仲淹傳》：「尋以言者落職，知金州，提舉鴻慶宮。又責常州別駕，鄂州安置，錮子弟不得擅入都。會赦，復領祠。久之，以右文殿修撰提舉太清宮。黨禁解，復徽猷閣待制，致仕。卒，年七十餘。」
↑  《宋史‧卷三百十四‧列傳第七十三‧范仲淹傳》：「純粹沉毅有幹略，才應時須，嘗論賣官之濫，以為：「國法固許進納取官，然未嘗聽其理選。今西北三路，許納三千二百緡買齋郎，四千六百緡買供奉職，並免試注官。夫天下士大夫服勤至於垂死，不沾世恩，其富民猾商，捐錢千萬，則可任三子，切為朝廷惜之。」疏上，不聽。凡論事剴切類此。」
| --- | --- |
：人物 :  CBDB  SHL 2